Gary Payton

**Gary Dwayne Payton** bivši je američki košarkaš. Najznačajniji dio karijere proveo je u Seattle SuperSonicsima. S Miami Heatom osvojio je NBA titulu 2006. Postao je član Kuće slavnih 8. septembra 2013.

Smatra se jednim od najboljih plejmejkera u historiji NBA lige. Jedini je plejmejker koji je osvojio nagradu za odbrambenog igrača godine. Jedan je od četverice igrača, uz Jordana, Garnetta i Bryanta, koji je rekordnih 9 puta bio član najbolje odbrambene petorke. Nadimak *The Glove* (*Rukavica*) dobio je kad ga je njegov rođak Glenn nazvao tokom finala Zapadne konferencije protiv Phoenixa i rekao mu: "Držiš Kevina Johnsona kao bejzbolsku lopticu u rukavici".

Legendarni košarkaš Gail Goodrich izjavio je za Paytona da je najkompletniji bek u historiji.

## Srednja škola i koledž 
Rođen je u Oaklandu, gdje je i završio srednju školu. Pohađao je Državni koledž Oregona. Na drugoj godini imao je problem s ocjenama. *Sports Illustrated* proglasio ga je najboljim univerzitetskim igračem u državi 1990.

## NBA 
### Seattle SuperSonics (1990–2003) 
Bio je 2. pik na draftu 1990. Iako se od Paytona očekivalo da postane zvijezda, u prve dvije sezone sa Sonicsima prosječno je bilježio samo 8,2 poena. Ipak, uskoro je pokazao da je jedan od najboljih igrača u NBA. Sa Shawnom Kempom formirao je jedan od najpoznatijih tandema u ligi, tzv. "Sonic Boom". Predvođeni trenerom Georgeom Karlom, Sonicsi su stigli do finala 1996, ali su u 6 utakmica poraženi od Jordanovih Bullsa.

Igrajući za Sonicse, Payton je 9 puta uzastopno bio član najbolje petorke lige i isto toliko puta zaigrao na All-Star utakmicama.

### Milwaukee Bucks (2003) 
Posljednjeg dana prelaznog roka 2003. Payton je, uz Desmonda Masona, razmijenjen u Milwaukee Buckse za Raya Allena, Kevina Ollieja i Ronalda Murraya. Za Buckse je odigrao posljednjih 28 utakmica regularnog dijela sezone prije nego što su u 1. krugu doigravanja poraženi od New Jersey Netsa 4–2.

### Los Angeles Lakers (2003–2004)
Po završetku sezone 2002/03. postao je neograničen slobodan igrač. Zajedno s Karlom Maloneom potpisao je za Los Angeles Lakerse, u lovu na prvu titulu NBA prvaka u karijeri. Iako je bio starter u sve 82 utakmice regularne sezone, mučio se sa Jacksonovim trouglatim napadom.

I pored povreda Malonea, O'Neala i Bryanta, Lakersi su dobili 56 utakmica i osvojili Pacifičku diviziju. U finalu su poraženi 4–1 od Detroit Pistonsa. Payton je igrao očajno u doigravanju, prosječno bilježivši samo 7,8 poena po utakmici.

### Boston Celtics (2004–2005)
Prije početka sezone 2004/05. Lakersi su razmijenili Paytona i Ricka Foxa za centra Chrisa Mihma, krilnog beka Jumainea Jonesa i plejmejkera Chuckyja Atkinsa. Iako je Payton izrazio nezadovoljstvo zbog razmjene, počeo je sezonu kao startni plejmejker Celticsa. U februaru 2005. razmijenjen jeu Atlanta Hawkse za Antoinea Walkera. Odmah po dolasku u Atlantu otpušten je. Sedmicu kasnije vratio se u Boston kao slobodan igrač. Bio je starter u svih 77 utakmica. Celticsi su osvojili Atlantsku diviziju prije nego što su u 1. krugu doigravanja poraženi od Indiana Pacersa.

### Miami Heat (2005–2007) 
U septembru 2005. potpisao je jednogodišnji ugovor s Miami Heatom vrijedan 1,1 milion dolara. U Miamiju se ujedinio s Walkerom i bivšim saigračem iz Lakersa, O'Nealom. Iako je u regularnoj sezoni bio zamjena Jasonu Williamsu, u doigravanju je prosječno igrao 34 minute. U 4. utakmici polufinala protiv Netsa pogodio je ključnu tricu 56 sekundi prije kraja za pobjedu Heata. Nakon što je u finalu konferencije pobijedili Pistonse 4–2, Miami je u svom prvom NBA finalu slavio 4–2 protiv Dallas Mavericksa. Nakon dvije utakmice u Dallasu gubio je 2–0, a u 4. četvrtinu 3. utakmice ušao je sa zaostatkom. Nakon dodavanja Williamsa Payton je prevario svog čuvara i pogodio šut za pobjedu. U 5. utakmici pogodio je ključni šut 29 sekundi prije kraja kako bi osigurao pobjedu od 3 poena razlike.

6. septembra 2006. 38-godišnji Payton potpisao je svoj posljednji, jednogodišnji ugovor vrijedan 1,2 miliona dolara.

## Igrački profil 
### Ličnost 
Postao je poznat po trash-talku. Treći je u historiji NBA lige po broju tehničkih grešaka. Zaradio je reputaciju egoistične osobe. Dobio je razne kazne i suspenzije u svojim posljednjim godinama u Seattleu.

Ipak, smirio se posljednjih godina karijere, pa su mnogi igrači, kao što su O'Neal i Walker, izjavili da su uživali igrati s njim. U posljednjim godinama karijere smatran je psihološkim liderom i mentorom za mlađe igrače.

Pojavio se u mnogim filmovima i TV-emisijama.

### Stil igre 
Payton se danas smatra jednim od najboljih plejmejkera u historiji lige. Gail Goodrich tvrdio je da je Payton najkompletniji bek u historiji. Kad je upitan za najbolje igrače na svakoj poziciji krajem 1990-ih i početkom 21. stoljeća, George Karl rekao je: "Ne znam koga bismo drugog uzeli kao plejmejkera. Neki kažu 'Jasona Kidda'. Ipak, svaki put kad su Gary i Kidd igrali jedan protiv drugog Gary je dobio taj duel".

Payton je 31. najbolji strijelac i 8. najbolji asistent NBA lige svih vremena. I pored toga, ostao je zapamćen po svojoj igri u odbrani.

U napadu nije bio posebno dobar šuter. Više se oslanjao na fizičku igru, za razliku od ostalih plejmejkera njegovog doba. Prvi je bek još od Jordana 1988. koji je osvojio nagradu za Odbrambenog igrača godine. Treći je najbolji kradljivac lopti u historiji.

### Rivalstvo sa Jordanom 
Payton se smatra jednim od najvećih Jordanovih rivala. Iako su igrali na različitim pozicijama, upoređivani su zbog drugih razloga. Obojica su imala legendarni takmičarski duh i bili poznati "trash-talkeri". Sa svojom visinom, atleticizmom, snagom i fizičkom igrom na koju se oslanjao Payton je bio jedan od rijetkih plejmejkera koji su mogli čuvati Jordana.

Tokom finala 1996. trener Seattlea, George Karl, odlučio je staviti Paytona da čuva Jordana. Iako su Bullsi osvojili titulu, uspjeli su zadržati Jordana na samo 27,3 poena po utakmici, a samo je jednom u 6 utakmica prešao brojku od 30 poena. U prethodna tri finala koja je igrao Jordan je bilježio 36,3 poena, a ubacio je 30+ poena u 14 od 17 utakmica.

U 5. utakmici finala, koju su Sonicsi dobili 21 razlike, Jordan je ubacio samo 26 poena. U 6. utakmici, u kojoj su Bullsi potvrdili titulu, Jordan je promašio 14 od 19 šuteva, ubacivši 22 poena, Jordanov najmanji broj poena u utakmicama finala.

## Izvan terena 
### Privatni život 
Sin je Ala i Annie Payton. Oženio se s Monique James 26. jula 1997, s kojom ima troje djece. Ima i vanbračnog sina sa drugom ženom.

### Život poslije NBA 
Jedno vrijeme radio je kao studijski analitičar za NBA TV. Godine 2013. postao je analitičar za Fox Sports 1.

### Podrška za košarku u Seattleu 
Izrazio je želju da Oklahoma City Thunder, koji je nasljednik franšize Seattle SuperSonicsa, ne povuče njegov dres iz upotrebe kao dio timske historije. Umjesto toga želi da njegov broj ostane u Seattleu, gdje je najduže igrao i stekao najveću popularnost. Trenutno radi na povratku NBA lige u Seattle. Također je izjavio da, kad se NBA vrati u Seattle, želi biti dio kluba kako opet ne bi došlo do preseljenja franšize.

## Statistike 
### Regularna sezona
|-
| style="text-align:left;"| 1990/91.
| style="text-align:left;"| Seattle
| **82** || **82** || 27.4 || .450 || .077 || .711 || 3.0 || 6.4 || 2.0 || .2 || 7.2
|-
| style="text-align:left;"| 1991/92.
| style="text-align:left;"| Seattle
| 81 || 79 || 31.5 || .451 || .130 || .669 || 3.6 || 6.2 || 1.8 || **.3** || 9.4
|-
| style="text-align:left;"| 1992/93.
| style="text-align:left;"| Seattle
| **82** || **82** || 31.1 || .494 || .206 || .770 || 3.4 || 4.9 || 2.2 || **.3** || 13.5
|-
| style="text-align:left;"| 1993/94.
| style="text-align:left;"| Seattle
|  **82** || **82** || 35.1 || .504 || .278 || .595 || 3.3 || 6.0 || 2.3 || .2 || 16.5
|-
| style="text-align:left;"| 1994/95.
| style="text-align:left;"| Seattle
| **82** || **82** || 36.8 || **.509** || .302 || .716 || 3.4 || 7.1 || 2.5 || .2 || 20.6
|-
| style="text-align:left;"| 1995/96.
| style="text-align:left;"| Seattle
| 81 || 81 || 39.0 || .484 || .328 || .748 || 4.2 || 7.5 || **2.9** || .2 || 19.3
|-
| style="text-align:left;"| 1996/97.
| style="text-align:left;"| Seattle
| **82** || **82** || 39.2 || .476 || .313 || .715 || 4.6 || 7.1 || 2.4 || .2 || 21.8
|-
| style="text-align:left;"| 1997/98.
| style="text-align:left;"| Seattle
| **82** || **82** || 38.4 || .453 || .338 || .744 || 4.6 || 8.3 || 2.3 || .2 || 19.2
|-
| style="text-align:left;"| 1998/99.
| style="text-align:left;"| Seattle
| 50 || 50 || 40.2 || .434 || .295 || .721 || 4.9 || 8.7 || 2.2 || .2 || 21.7
|-
| style="text-align:left;"| 1999/2000.
| style="text-align:left;"| Seattle
| **82** || **82** || **41.8** || .448 || .340 || .735 || **6.5** || 8.9 || 1.9 || .2 || **24.2**
|-
| style="text-align:left;"| 2000/01.
| style="text-align:left;"| Seattle
| 79 || 79 || 41.1 || .456 || **.375** || .766 || 4.6 || 8.1 || 1.6 || **.3** || 23.1
|-
| style="text-align:left;"| 2001/02.
| style="text-align:left;"| Seattle
| **82** || **82** || 40.3 || .467 || .314 || **.797** || 4.8 || **9.0** || 1.6 || **.3** || 22.1
|-
| style="text-align:left;"| 2002/03.
| style="text-align:left;"| Seattle
| 52 || 52 || 40.8 || .448 || .298 || .692 || 4.8 || 8.8 || 1.8 || .2 || 20.8
|-
| style="text-align:left;"| 2002/03.
| style="text-align:left;"| Milwaukee
| 28 || 28 || 38.8 || .466 || .294 || .746 || 3.1 || 7.4 || 1.4 || **.3** || 19.6
|-
| style="text-align:left;"| 2003/04.
| style="text-align:left;"| LA Lakers
| **82** || **82** || 34.5 || .471 || .333 || .714 || 4.2 || 5.5 || 1.2 || .2 || 14.6
|-
| style="text-align:left;"| 2004/05.
| style="text-align:left;"| Boston
| 77 || 77 || 33.0 || .468 || .326 || .761 || 3.1 || 6.1 || 1.1 || .2 || 11.3
|-
| style="text-align:left; background:#afe6ba;"| 2005/06†
| style="text-align:left;"| Miami
| 81 || 25 || 28.5 || .420 || .287 || .794 || 2.9 || 3.2 || .9 || .1 || 7.7
|-
| style="text-align:left;"| 2006/07.
| style="text-align:left;"| Miami
| 68 || 28 || 22.1 || .393 || .260 || .667 || 1.9 || 3.0 || .6 || .0 || 5.3
|- class="sortbottom"
| style="text-align:center;" colspan=2| **Karijera**
| 1335 || 1233 || 35.3 || .466 || .317 || .729 || 3.9 || 6.7 || 1.8 || .2 || 16.3
|- class="sortbottom"
| style="text-align:center;" colspan=2| **All-Star**
| 9 || 2 || 20.8 || .436 || .273 || 1.000 || 3.3 || 8.1 || 2.1 || .0 || 9.4

### Doigravanje
|-
| style="text-align:left;"| 1991.
| style="text-align:left;"| Seattle
| 5 || 5 || 27.0 || .407 || .000 || **1.000** || 2.6 || 6.4 || 1.6 || .2 || 4.8
|-
| style="text-align:left;"| 1992.
| style="text-align:left;"| Seattle
| 8 || 8 || 27.6 || .466 || .000 || .583 || 2.6 || 4.8 || 1.0 || .3 || 7.6
|-
| style="text-align:left;"| 1993.
| style="text-align:left;"| Seattle
| 19 || 19 || 31.8 || .443 || .167 || .676 || 3.3 || 3.7 || 1.8 || .2 || 12.3
|-
| style="text-align:left;"| 1994.
| style="text-align:left;"| Seattle
| 5 || 5 || 36.2 || **.493** || .333 || .421 || 3.4 || 5.6 || 1.6 || **.4** || 15.8
|-
| style="text-align:left;"| 1995.
| style="text-align:left;"| Seattle
| 4 || 4 || 43.0 || .478 || .200 || .417 || 2.5 || 5.3 || 1.3 || .0 || 17.8
|-
| style="text-align:left;"| 1996.
| style="text-align:left;"| Seattle
| 21 || 21 || 43.4 || .485 || **.410** || .633 || 5.1 || 6.8 || 1.8 || .3 || 20.7
|-
| style="text-align:left;"| 1997.
| style="text-align:left;"| Seattle
| 12 || 12 || **45.5** || .412 || .333 || .820 || 5.4 || 8.7 || **2.2** || .3 || 23.8
|-
| style="text-align:left;"| 1998.
| style="text-align:left;"| Seattle
| 10 || 10 || 42.8 || .475 || .380 || .940 || 3.4 || 7.0 || 1.8 || .1 || 24.0
|-
| style="text-align:left;"| 2000.
| style="text-align:left;"| Seattle
| 5 || 5 || 44.2 || .442 || .391 || .769 || 7.6 || 7.4 || 1.8 || .2 || **25.8**
|-
| style="text-align:left;"| 2002.
| style="text-align:left;"| Seattle
| 5 || 5 || 41.4 || .425 || .267 || .586 || **8.6** || 5.8 || .6 || **.4** || 22.2
|-
| style="text-align:left;"| 2003.
| style="text-align:left;"| Milwaukee
| 6 || 6 || 41.8 || .429 || .067 || .700 || 3.0 || **8.7** || 1.3 || .2 || 18.5
|-
| style="text-align:left;"| 2004.
| style="text-align:left;"| LA Lakers
| 22 || **22** || 35.1 || .366 || .250 || .750 || 3.3 || 5.3 || 1.0 || .2 || 7.8
|-
| style="text-align:left;"| 2005.
| style="text-align:left;"| Boston
| 7 || 7 || 34.1 || .446 || .071 || .833 || 4.1 || 4.6 || .9 || .1 || 10.3
|-
| style="text-align:left; background:#afe6ba;"| 2006†
| style="text-align:left;"| Miami
| **23** || 0 || 24.3 || .422 || .293 || .720 || 1.7 || 1.6 || 1.0 || .1 || 5.8
|-
| style="text-align:left;"| 2007.
| style="text-align:left;"| Miami
| 2 || 0 || 16.0 || .000 || .000 || – || 2.0 || 1.5 || .0 || .0 || .0
|- class="sortbottom"
| style="text-align:center;" colspan=2| **Karijera**
| 154 || 129 || 35.6 || .441 || .315 || .706 || 3.7 || 5.3 || 1.4 || .2 || 14.0

## Nagrade i postignuća 
* Prvak NBA: 2006
* Odbrambeni igrač godine: 1996
* Učesnik All-Star utakmice: 1994, 1995, 1996, 1997, 1998, 2000, 2001, 2002, 2003
* Član najbolje petorke: 1998, 2000
* Član druge najbolje petorke: 1995, 1996, 1997, 1999, 2002
* Član treće najbolje petorke: 1994, 2001
* Član najbolje odbrambene petorke godine: 1994, 1995, 1996, 1997, 1998, 1999, 2000, 2001, 2002
* Član druge najbolje petorke novajlija: 1991
* Najbolji asistent regularnog dijela sezone: 1999/2000. (732 asistencije)
* Najbolji kradljivac lopti regularnog dijela sezone: 1995/96. (231 ukradena lopta)
* Najviše pogođenih trica u regularnom dijelu sezone: 1999/2000. (177 trica)

## Reference 
## Vanjski linkovi 
* Paytonove statistike  na Basketball Referenceu

Kategorija:Rođeni 1968.
Kategorija:Američki košarkaši
Kategorija:Biografije, Oakland (Kalifornija)
Kategorija:Košarkaši Seattle SuperSonicsa
Kategorija:Košarkaši Milwaukee Bucksa
Kategorija:Košarkaši Los Angeles Lakersa
Kategorija:Košarkaši Boston Celticsa
Kategorija:Košarkaši Miami Heata
Kategorija:Košarkaši na Olimpijskim igrama 2000.
Kategorija:Košarkaši na Olimpijskim igrama 1996.
Kategorija:Osvajači zlatne medalje na Olimpijskim igrama (SAD)
Kategorija:Živi ljudi